Държавен вестник, бр. 95, 2025 г., стр. 225

БРОЙ  95	
Д Ъ Р Ж А В Е Н  В Е С Т Н И К 	
СТР.  225  
шини, тезгяхи, както и със съответните пособия съобразно усвояваната професия, уред за рязане 
на стиропор и фибран, аерограф, компютър, програмни продукти за дигитално проектиране на 
мебели и интериор. За макетиране са необходими: набор от ръчни инструменти за работа с кар­
тон, фибран, полистирол, дърво, метал, гипс, пластелин, глина, форекс и др.; дизайнерски нож, 
метална линия, прав ъгъл, длета за дърво, клещи комбинирани, комплект отвертки, пили, рен­
дета, ролетка, стиска за маса, стяги – дърводелски, триони, часовникарски пили, чукове, цикли, 
шублери, шаблони – метални, за закръгления, чертилка, замби, лансетка, огрибки, скалпели, 
шпатули, инструменти за измерване и чертане. Основни материали са: различни видове четки 
и бои – акварел, темпера, акрил; кадастрон, паус, картон за акварел и темпера, макетен картон; 
лепила за хартия, дърво, форекс, коресилин, хлороформ, парен бук, шкурки, полиестерен кит, 
шпахтел кит, плексиглас, полистирол, фибран, форекс, самозалепващо фолио, нитроцелулозна боя, 
разредител, перфоструктори от метал и др. Учебните работилници трябва да осигуряват работни 
места за всички обучавани, както и работно място за обучаващия.
6.	
Изисквания към обучаващите 
Право да преподават по теория и практика на професията имат лица с висше образование и 
образователно-квалификационна степен „магистър“ или „бакалавър“ по специалности от професио­
нално направление „Машинно инженерство“, от професионално направление „Общо инженерство“ 
и от професионално направление „Материали и материалознание“ от областта на висше образо­
вание „Технически науки“, и от професионално направление „Горско стопанство“ от областта на 
образование „Аграрни науки и ветеринарна медицина“ от Класификатора на областите на висше 
образование и професионалните направления, приет с Постановление № 125 на Министерския 
съвет от 2002 г. (ДВ, бр. 64 от 2002 г.), съответстващи на професията.
Учителска длъжност по учебен предмет или модул от професионалната подготовка може да се 
заема и от лица със завършено висше образование по съответната специалност и без професио­
нална квалификация „учител“.
По учебен предмет или модул от професионалната подготовка, за който няма съответно про­
фесионално направление в Класификатора на областите на висше образование и професионалните 
направления, могат да преподават лица без висше образование и без професионална квалификация 
„учител“, ако са придобили професионална квалификация по професията при условията и по реда 
на Закона за професионалното образование и обучение. 
Препоръчително е на всеки три години обучаващите да преминават курс за актуализиране на 
професионалните знания, умения и компетентности.
6294
МИНИСТЕРСТВО НА ТРАНСПОРТА И СЪОБЩЕНИЯТА
МИНИСТЕРСТВО  НА ВЪТРЕШНИТЕ РАБОТИ
МИНИСТЕРСТВО НА ОКОЛНАТА СРЕДА И ВОДИТЕ
Наредба за изменение на Наредба № 40 от 14.01.2004 г. за условията и реда за извършване на 
автомобилен превоз на опасни товари (обн., ДВ, бр. 15 от 2004 г.; изм. и доп., бр. 12 от 2007 г.; 
доп., бр. 67 от 2007 г.; изм. и доп., бр. 16 от 2010 г.; попр., бр. 18 от 2010 г.; изм., бр. 100 от 
2011 г.; изм. и доп., бр. 87 от 2013 г.; доп., бр. 76 от 2015 г.; изм. и доп., бр. 76 от 2017 г.; попр., 
бр. 77 от 2017 г.; изм. и доп., бр. 33 и 81 от 2018 г.; изм., бр. 76 от 2019 г., бр. 103 от 2021 г.; изм. 
и доп., бр. 103 от 2023 г.)
§ 1. В § 5 от преходните и заключителните разпоредби числото „2023“ се заменя с „2025“.
Допълнителна разпоредба
§ 2. Наредбата въвежда изискванията относно превозите на опасни товари по шосе на Делегирана 
директива (ЕС) 2025/149 на Комисията от 15 ноември 2024 г. за изменение на приложенията към Директи­
ва 2008/68/ЕО на Европейския парламент и на Съвета с цел отчитане на научно-техническия прогрес 
(OВ, L 2025/149, 24.01.2025 г.).
Заключителна разпоредба
§ 3. Наредбата влиза в сила от деня на обнародването є в „Държавен вестник“.
Министър на транспорта и съобщенията:
Гроздан Караджов
Министър на вътрешните работи:
Даниел Митов
Министър на околната среда и водите:
Манол Генов
6205